
ΠΡΟΕΔΡΙΚΑ ΔΙΑΤΑΓΜΑΤΑ 

98. Μεταφορά έδρας συμβολαιογράφου από το Δήμο 

Αθηναίων στο Δήμο Βουλιαγμένης που υπάγονται 
στην περιφέρεια του Ειρηνοδικείου Αθηνών. 1 

99. Τροποποίηση του π.δ. 293/1999 «Οργανισμός του 

Υπουργείου Μεταφορών και Επικοινωνιών» (Α' 
263), σύσταση Διεύθυνσης Ποιότητας και Αποδο- 
τικότητας και Τμήματος Συντονισμού Θεμάτων 
Ατόμων με Αναπηρίες (ΑμεΑ) στο Υπουργείο Με¬ 
ταφορών και Επικοινωνιών. 2 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Τροποποίηση της υπ’ αριθμ. 30/8.11.2004 «Παραχώ¬ 
ρηση στη Νομαρχιακή Αυτοδιοίκηση Δράμας - Κα¬ 
βάλας - Ξάνθης (Νομαρχιακό Διαμέρισμα Καβά¬ 
λας) κατά κυριότητα και με τίμημα, διαθέσιμης 
εποικιστικής έκτασης, συνολικού εμβαδού 130.541 
τ.μ., του αγροκτήματος Νέας Καρβάλης Καβάλας, 
για την υλοποίηση του έργου "Καθορισμός, οριο- 
θέτηση, πολεοδόμηση και οργάνωση ΒΙΟ.ΠΑ. Κα¬ 
βάλας"» (ΦΕΚΑ' 216). 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 98 
Μεταφορά έδρας συμβολαιογράφου από το Δήμο Αθη¬ 
ναίων στο Δήμο Βουλιαγμένης που υπάγονται στην πε¬ 
ριφέρεια του Ειρηνοδικείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του ν. 
2830/2000 «Κώδικας συμβολαιογράφων» (Α' 96). 

2. Τις διατάξεις του άρθρου 29Α του ν. 1558/1985 (Α' 
137), όπως προστέθηκε με το άρθρο 27 του ν. 2081/1992 
(Α' 154) και τροποποιήθηκε με το άρθρο 1 παρ. 2περίπτ. 
ατουν. 2469/1997 (Α'38). 

3. Την υπ’ αριθμ. 2/13.1.2005 γνωμοδότηση της Ολομέ¬ 
λειας του Πρωτοδικείου Αθηνών που εκδόθηκε μετά την 


από 17.6.2004 γνώμη, του Διοικητικού Συμβουλίου του 
Συμβολαιογραφικού Συλλόγου Εφετείων Αθηνών - Πει¬ 
ραιώς - Αιγαίου και Δωδεκανήσου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθμ. 64/2005 γνωμοδότηση του Συμβουλίου 
της Επικράτειας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ειρη¬ 
νοδικείου Αθηνών μεταφέρεται από το Δήμο Αθηναίων στο 
Δήμο Βουλιαγμένηςτης ίδιας ειρηνοδικειακής περιφέρειας. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Μάίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

( 2 ) 

Τροποποίηση του π.δ. 293/1999 «Οργανισμός του Υπουρ¬ 
γείου Μεταφορών και Επικοινωνιών» (Α'263), σύσταση 
Διεύθυνσης Ποιότητας και Αποδοτικότητας και Τμή¬ 
ματος Συντονισμού θεμάτων Ατόμων με Αναπηρίες 
(ΑμεΑ) στο Υπουργείο Μεταφορών και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) Των άρθρων 6 παρ. 1 και4 και 12παρ. ΙΟτουν. 3230/ 
2004 «Καθιέρωση συστήματος διοίκησης με στόχους, μέ¬ 
τρηση της αποδοτικότητας και άλλες διατάξεις» (Α' 44). 

γ) Του άρθρου 29Ατου ν. 1558/1985 «Κυβέρνηση και Κυ¬ 
βερνητικά όργανα» (Α' 137), το οποίο προστέθηκε με το άρ- 

θρο 27 του ν. 2081/1992 (Α' 154) και ανηκαταστάθηκε με 
την παράγραφο 2 ατού άρθρου 1 του ν. 2469/1997 (Α'38). 

2. Την υπ’ αριθμ. ΔΙΔΚ/Φ1/2/6139/24.4.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

3. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

4. Το γεγονός ότι από τις διατάξεις του παρόντος 
π.δ/τος, προκαλούνται οι ακόλουθες δαπάνες: α) Επί του 
κρατικού προϋπολογισμού: Ετήσια δαπάνη ύψους 21.700 
ΕΥΡΩ περίπου, η οποία κατά το τρέχον οικονομικό έτος 
περιορίζεται στο ποσό των 16.220 ΕΥΡΩ περίπου και θα 
καλυφθεί από τις εγγεγραμμένες πιστώσεις στον προϋ¬ 
πολογισμό του Υπουργείου Μεταφορών και Επικοινωνιών 
(Ειδ.Φ.39-110/ΚΑΕ 0215 και ομαδ.0800). Κατά την επόμε¬ 
νη πενταετία, η εν λόγω δαπάνη θα καλύπτεται από τις πι¬ 
στώσεις που θα εγγράφονται κατ’ έτος προς τούτο στον 
ανωτέρω προϋπολογισμό, β) Επί του ειδικού λογαρια¬ 
σμού «Ιατρική Εξέταση υποψηφίων οδηγών»: Εφάπαξ δα¬ 
πάνη ύψους 48.700 ΕΥΡΩ περίπου, η οποία θα καλυφθεί 
από τα έσοδα του ανωτέρω ειδικού λογαριασμού. 

5. Την υπ’ αριθμ. 87/2005 γνωμοδότηση του Συμβουλί¬ 
ου της Επικράτειας μετά από πρόταση του Υπουργού Με¬ 
ταφορών και Επικοινωνιών και των Υφυπουργών Εσωτε¬ 
ρικών, Δημόσιας Διοίκησης και Αποκέντρωσης και Οικο¬ 
νομίας και Οικονομικών, αποφασίζουμε: 

Το π.δ. 293/1999 «Οργανισμός του Υπουργείου Μετα¬ 
φορών και Επικοινωνιών» (Α' 263), όπως τροποποιήθηκε 
με το π.δ. 100/2002 (Α'86) καιτοπ.δ. 59/2003 (Α'60),τρο¬ 
ποποιείται, ως εξής: 

Άρθρο 1 

Η παρ. 2 του άρθρου 13 αντικαθίσταται ως εξής: 

«2.Συγκρότηση 

Η Γενική Διεύθυνση Διοικητικής Υποστήριξης συγκρο¬ 
τείται από τις ακόλουθες οργανικές μονάδες: 
α. Διεύθυνση Οργάνωσης και Πληροφορικής 
β. Διεύθυνση Οικονομικών Υπηρεσιών 
γ. Διεύθυνση Διοικητικών Υπηρεσιών 
δ. Διεύθυνση Ποιότητας και Αποδοτικότητας 
ε. Τμήμα Τεχνικών Υπηρεσιών 

στ. Τμήμα Συντονισμού Θεμάτων Ατόμων με Αναπηρίες 
(ΑμεΑ)». 

Άρθρο 2 

1. Η παρ. 1 του άρθρου 14 αντικαθίσταται ως εξής: 

«1. Η Διεύθυνση Οργάνωσης και Πληροφορικής συ¬ 
γκροτείται από τα ακόλουθα Τμήματα: 

α. Τμήμα Διοικητικής Οργάνωσης και Απλούστευσης 
Διαδικασιών 

β. Τμήμα Ανάπτυξης Πληροφορικής 
γ. Τμήμα Υπηρεσιών Πληροφορικής Τομέα Μεταφορών 
δ. Τμήμα Υπηρεσιών Πληροφορικής Τομέα Επικοινω¬ 
νιών». 

2. Η περίπτωση α της παρ. 2 του άρθρου 14 αντικαθί¬ 
σταται ως εξής: 

«α) ΤΜΗΜΑΔΙΟΙΚΗΤΙΚΗΣ ΟΡΓΑΝΩΣΗΣ ΚΑΙ ΑΠΛΟΥΣΤΕΥΣΗΣ 
ΔΙΑΔΙΚΑΣΙΩΝ 

1. Η εισήγηση και προώθηση των σχετικών κανονιστικών 
πράξεων για την αποτελεσματική διοικητική οργάνωση των 


υπηρεσιώντου Υπουργείου, σε σχέση με τη διάρθρωση, την 
αποστολή, και το αντικείμενο των οργανικών του μονάδων. 

2. Η τεκμηρίωση και παρακολούθηση των εξελίξεων σε 
ό,τι αφορά στα θέματα οργάνωσης, λειτουργίας, ανθρώ¬ 
πινου δυναμικού στο περιβάλλοντης δημόσιας διοίκησης 
σε ελληνικό, ευρωπαϊκό και διεθνές περιβάλλον και η επε¬ 
ξεργασία αντίστοιχης πολιτικής. 

3. Ο προσδιορισμός των αναγκών του Υπουργείου σε 
ανθρώπινο δυναμικό. 

4. Ο προσδιορισμός των αναγκών σε δεξιότητες του 
ανθρώπινου δυναμικού του Υπουργείου. 

5. Η μέριμνα για τη μεταβίβαση αρμοδιοτήτων και του 
δικαιώματος υπογραφής «με εντολή Υπουργού» ή «με 
εντολή Υφυπουργού» στα ιεραρχικώς υφιστάμενα διοικη¬ 
τικά όργανα. 

6. Ο προγραμματισμός της κατανομής του διαθέσιμου 
ανθρώπινου δυναμικού, σε συνεργασία με το αρμόδιο 
Τμήμα της Διεύθυνσης Διοικητικών Υπηρεσιών. 

7. Η επεξεργασία στοιχείων για την εκτίμηση των ανα¬ 
γκών του Υπουργείου σε θέσεις ανθρώπινου δυναμικού 
και την κατανομή τους σε κλάδους, βαθμούς ή ειδικότη¬ 
τες, σε συνεργασία με αρμόδιες καθ’ ύλη Διευθύνσεις. 

8. Η αναδιοργάνωση των υπηρεσιών του Υπουργείου 
στο πλαίσιο εισαγωγής εφαρμογών πληροφορικής, σε 
συνεργασία με τις καθ’ ύλη αρμόδιες Διευθύνσεις της 
ίδιας Γενικής Διεύθυνσης και με το Τμήμα Ανάπτυξης 
Πληροφορικής της ίδιας Διεύθυνσης. 

9. Η μελέτη, υπόδειξη και παρακολούθηση εφαρμογής 
μέτρων για την απλούστευση περίπλοκων και πολύπλο¬ 
κων νομοθετικών και διοικητικών διαδικασιών, σε συνερ¬ 
γασία με τις καθ ύλη αρμόδιες υπηρεσίες. 

10. Ο καθορισμός, σε συνεργασία με τις καθ ύλη αρμό¬ 
διες υπηρεσίες, των δικαιολογητικών που κατά περίπτω¬ 
ση απαιτείται να υποβάλλουν οι πολίτες, οι οποίοι συναλ¬ 
λάσσονται μετις υπηρεσίες του Υπουργείου καθώς και με 
τις υπηρεσίες των Νομαρχιακών Αυτοδιοικήσεων που 
ασκούν αρμοδιότητες αυτού. 

11. Η μελέτη και εισήγηση προτάσεων βελτίωσης, 
απλούστευσης και τυποποίησης των χρησιμοποιούμενων 
από τις παραπάνω υπηρεσίες εντύπων. 

12. Η παρακολούθηση εφαρμογής των διαδικασιών εκ¬ 
καθάρισης των αρχείων των υπηρεσιώντου Υπουργείου. 

13. Η μέριμνα, σε συνεργασία μετις καθ’ ύλην αρμόδιες 
Διευθύνσεις, καθώς και με τα Τμήματα Ανάπτυξης Πληρο¬ 
φορικής και Υπηρεσιών Πληροφορικής του Τομέα Επικοι¬ 
νωνιών, ώστε τα ηλεκτρονικά αρχεία, τα σχετικά έντυπα 
υποδείγματα καθώς και οι ηλεκτρονικές σελίδες του «Οδη¬ 
γού του Πολίτη» να περιέχουν έγκυρα και ακριβή στοιχεία. 

14. Η μέριμνα για την παρακολούθηση προγραμμάτων 
εισαγωγικής εκπαίδευσης από νεοδιοριζόμενους υπαλ¬ 
λήλους, σε συνεργασία με το Εθνικό Κέντρο Δημόσιας Δι¬ 
οίκησης και Αυτοδιοίκησης (Ε.Κ.Δ.Δ.Α.) και τη Διεύθυνση 
Διοικητικών Υπηρεσιών. 

15.0 προσδιορισμόςτων αναγκών εκπαίδευσης και επι¬ 
μόρφωσης του ανθρώπινου δυναμικού, σε συνεργασία με 
τις οργανικές μονάδες του Υπουργείου, είτε επί γενικών 
θεμάτων είτε επί θεμάτων ειδικού ενδιαφέροντος, για 
τους υπαλλήλους του Υπουργείου Μεταφορών και Επι¬ 
κοινωνιών ή των Νομαρχιακών Αυτοδιοικήσεων που χειρί¬ 
ζονται θέματα αρμοδιότητας του Υπουργείου. 

16. Ο σχεδιασμός και η κατάρτιση προγραμμάτων εκ¬ 
παίδευσης και επιμόρφωσης ανθρώπινου δυναμικού επί 
ειδικών θεμάτων - αντικειμένων του Υπουργείου Μεταφο- 

ρών και Επικοινωνιών, σε συνεργασία με άλλους εκπαι¬ 
δευτικούς Οργανισμούς ή Ιδρύματα. 

17. Η μέριμνα για την συμμετοχή των υπαλλήλων του 
Υπουργείου σε εκπαιδευτικά προγράμματα γενικού ενδια¬ 
φέροντος (σεμινάρια, συνέδρια, ημερίδες κ.λπ.) του Εθνι¬ 
κού Κέντρου Δημόσιας Διοίκησης και Αυτοδιοίκησης. 

18. Η συνεχής παρακολούθηση των αλλαγών που επέρ¬ 
χονται στις διοικητικές διαδικασίες των Υπηρεσιών του 
Υπουργείου και η άμεση ενημέρωση της Διεύθυνσης 
Απλούστευσης Διαδικασιών και Παραγωγικότητας της 
Γενικής Γραμματείας Δημόσιας Διοίκησης και Ηλεκτρονι¬ 
κής Διακυβέρνησης του Υπουργείου Εσωτερικών, Δημό¬ 
σιας Διοίκησης και Αποκέντρωσης για τις αλλαγές αυτές. 

19. Η ενημέρωση της Διεύθυνσης Σχέσεων Κράτους - Πο¬ 
λίτη του Υπουργείου Εσωτερικών, Δημόσιας Διοίκησης και 
Αποκέντρωσης για τις αλλαγές που επέρχονται στο περιε¬ 
χόμενο του «Οδηγού του Πολίτη», αρμοδιότητας των Υπη¬ 
ρεσιών του Υπουργείου Μεταφορών και Επικοινωνιών». 

Άρθρο 3 

Μετά από το άρθρο 16 προστίθεται νέο άρθρο 16Α, το 
οποίο έχει ως εξής: 

«Άρθρο 16 Α 

ΔΙΕΥΘΥΝΣΗ ΠΟΙΟΤΗΤΑΣ ΚΑΙ ΑΠΟΔΟΤΙΚΟΤΗΤΑΣ 

1. Η Διεύθυνση Ποιότητας και Αποδοτικότητας συγκρο¬ 
τείται από τα ακόλουθα Τμήματα: 

α. Τμήμα Ερευνών καιΣχεδιασμού Πολιτικής Ποιότητας 
και Αποδοτικότητας 

β. Τμήμα Τεκμηρίωσης και Εφαρμογής Προτύπων Ποι¬ 
ότητας. 

2. Οι αρμοδιότητες των Τμημάτων έχουν ως εξής: 

α) ΤΜΗΜΑ ΕΡΕΥΝΩΝ ΚΑΙ ΣΧΕΔΙΑΣΜΟΥ ΠΟΛΙΤΙΚΗΣ 
ΠΟΙΟΤΗΤΑΣ ΚΑΙ ΑΠΟΔΟΤΙΚΟΤΗΤΑΣ 

1. Η μελέτη, ο σχεδιασμός και η εισήγηση προτάσεων 
για την ανάπτυξη εσωτερικών συστημάτων διασφάλισης 
ποιότητας του Υπουργείου, με αξιοποίηση των νέων τε¬ 
χνολογιών, σύμφωνα με την ελληνική, ευρωπαϊκή και διε¬ 
θνή εμπειρία, με σκοπό τη διαρκή βελτίωση: 

α. της ποιότητας, των υπηρεσιών που παρέχονται 
στους πολίτες τόσο από τις οργανικές μονάδες του 
Υπουργείου, όσο και από τις υπηρεσίες φορέων που δια¬ 
χειρίζονται θέματα αρμοδιότητας του Υπουργείου, 

β. της εύρυθμης εσωτερικής λειτουργίας των υπηρε¬ 
σιών του Υπουργείου Μεταφορών και Επικοινωνιών και 
των συνθηκών εργασίας του ανθρώπινου δυναμικού του. 

2. Η παρακολούθηση των εξελίξεων σε θέματα οργά¬ 
νωσης, λειτουργίας, ανθρώπινου δυναμικού, και ποιότη¬ 
τας υπηρεσιών στο περιβάλλον της δημόσιας διοίκησης 
σε ελληνικό, ευρωπαϊκό και διεθνές περιβάλλον και η επε¬ 
ξεργασία αντίστοιχης πολιτικής. 

3. Η εκπόνηση προτύπων απόδοσης και ο προσδιορι¬ 
σμός, σε συνεργασία με την Διεύθυνση Ποιότητας και 
Αποδοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης, δεικτών μέτρησης αποδο¬ 
τικότητας, αποτελεσματικότητας και ποιότητας. 

4. Η προώθηση της κοινής υπουργικής απόφασης που 
προβλέπεται στην παράγραφο 4 του άρθρου 5 του ν. 
3230/2004, με την οποία εξειδικεύονται περαιτέρω οι γε¬ 
νικοί δείκτες και ορίζονται ειδικότεροι. 

5. Η εισήγηση των αναγκαίων μέτρων για την καθιέρω¬ 
ση συστημάτων διοίκησης ολικής ποιότητας και διαδικα¬ 
σιών αυτοαξιολόγησης (κοινό πλαίσιο αξιολόγησης, δια¬ 
δικασίες πιστοποίησης βάσει 130). 


6. Η σύνταξη εκθέσεων αποτελεσμάτων για επί μέρους 
αξιολογήσεις των υπηρεσιών του Υπουργείου, σε ό,τι 
αφορά στην ποιότητα, την αποτελεσματικότητα και απο- 
δοτικότητα των παρεχόμενων υπηρεσιών, σε συνεργασία 
με το Τμήμα Τεκμηρίωσης και Εφαρμογής Προτύπων Ποι¬ 
ότητας της ίδιας Διεύθυνσης. 

β) ΤΜΗΜΑ ΤΕΚΜΗΡΙΩΣΗΣ ΚΑΙ ΕΦΑΡΜΟΓΗΣ ΠΡΟΤΥ¬ 
ΠΩΝ ΠΟΙΟΤΗΤΑΣ 

1. Η συλλογή και επεξεργασία στοιχείων σχετικών με 
την αποδοτικότητα και την αποτελεσματικότητα των υπη¬ 
ρεσιών του Υπουργείου και των φορέων άσκησης αρμο¬ 
διοτήτων αυτού. 

2. Η μέριμνα, σε συνεργασία με την Διεύθυνση Ποιότη¬ 
τας και Αποδοτικότητας του Υπουργείου Εσωτερικών, 
Δημόσιας Διοίκησης και Αποκέντρωσης, για την εφαρμο¬ 
γή από τις καθ ύλην αρμόδιες υπηρεσίες σύγχρονων τε¬ 
χνικών μεθόδων για την αύξηση της παραγωγικότητας, 
όπως είναι η μέτρηση εργασίας, η επιχειρησιακή έρευνα, 
η ανάλυση κόστους - ωφέλειας, η εργονομία. 

3. Η μελέτη, παρακολούθηση και αξιολόγηση εφαρμο¬ 
γής των προτάσεων για βελτίωση της αποδοτικότητας και 
αποτελεσματικότητας στην λειτουργία των υπηρεσιών 
του Υπουργείου και η διαρκής ενημέρωσή τους επί των 
εξελίξεων στα θέματα εφαρμογής προγραμμάτων ποιό¬ 
τητας σε εθνικό και διεθνές επίπεδο. 

4. Η συνεργασία με άλλα κέντρα τεκμηρίωσης αποδοτι¬ 
κότητας και αποτελεσματικότητας υπηρεσιών προσφε- 
ρόμενων απ’ την δημόσια διοίκηση. 

5. Η σύνταξη, σε ετήσια βάση και υποβολή στον Υπουρ¬ 
γό, με κοινοποίηση στη Διεύθυνση Ποιότητας και Αποδο¬ 
τικότητας του Υπουργείου Εσωτερικών, Δημόσιας Διοί¬ 
κησης και Αποκέντρωσης, έκθεσης απολογισμού της 
δράσης της Διεύθυνσης, σε συνεργασία με το Τμήμα 
Ερευνών και Σχεδιασμού Πολιτικής Ποιότητας και Απο¬ 
δοτικότητας της ίδιας Διεύθυνσης για τη βελτίωση της 
παραγωγικότητας και αποτελεσματικότητας». 

Άρθρο 4 

Μετά το άρθρο 17, προστίθεται άρθρο 17Α, το οποίο 
έχει ως εξής: 

«Άρθρο 17Α 

ΤΜΗΜΑ ΣΥΝΤΟΝΙΣΜΟΥ ΘΕΜΑΤΩΝ 
ΑΤΟΜΩΝ ΜΕ ΑΝΑΠΗΡΙΕΣ (ΑμεΑ) 

Στην αρμοδιότητα του Τμήματος Συντονισμού Θεμά¬ 
των Ατόμων με Αναπηρίες (ΑμεΑ) υπάγεται: 

1. Η προώθηση και παρακολούθηση των πόσης φύσεως 
ενεργειών, σε συνεργασία με τις καθ’ ύλη αρμόδιες Διευθύν¬ 
σεις του Υπουργείου, για τη λήψη μέτρων στους χώρους λει¬ 
τουργίας των υπηρεσιών του και των εποπτευόμενων από 
αυτό φορέων, για την εξασφάλιση της προσβασιμότητας, 
καθώς και άλλων διευκολύνσεων, στα άτομα με αναπηρίες. 

2. Η προώθηση και η παρακολούθηση πρόσθετων μέ¬ 
τρων για τη βελτίωση της ποιότητας των συνθηκών διοι¬ 
κητικής εξυπηρέτησης των ατόμων με αναπηρίες στις 
υπηρεσίες του Υπουργείου, μέσω της χρήσης των νέων 
τεχνολογιών, με σκοπό: 

α. την καλύτερη πληροφόρηση 

β. την εξυπηρέτησή των κατά προτεραιότητα 

γ. την εφαρμογή της «υπηρεσίας μιας στάσης». 

Άρθρο 5 

Το τελευταίο εδάφιο της περιπτώσεως β της παραγρά¬ 
φου 2 του άρθρου 16 καταργείται. 

Άρθρο 6 

Το άρθρο 43, όπως οι παράγραφοι αυτού έχουν ανα- 
ριθμηθεί με το άρθρο 1 παράγραφος 7 περ. β' του π.δ. 
100/2002, τροποποιείται ως εξής: 

α) Το εδάφιο α της παραγράφου 14 αντικαθίσταται ως εξής: 

«α. Τμήμα Διοικητικής Οργάνωσης και Απλούστευσης 
Διαδικασιών: 

ΠΕ Διοικητικού - Οικονομικού ή ΠΕ Μηχανικών ή ΠΕ 
Πληροφορικής». 

β) Μετά την παράγραφο 16 προστίθεται νέα παράγρα¬ 
φος 17, ως εξής: 

«17. Διεύθυνση Ποιότητας και Αποδοτικότητας: 

ΠΕ Διοικητικού - Οικονομικού ή ΠΕ Μηχανικών ή ΠΕ 
Πληροφορικής. 

α. Τμήμα Ερευνών και Σχεδιασμού Πολιτικής Ποιότητας 
και Αποδοτικότητας: 

ΠΕ Διοικητικού - Οικονομικού ή ΠΕ Μηχανικών ή ΠΕ 
Πληροφορικής. 

β. Τμήμα Τεκμηρίωσης και Εφαρμογής Προτύπων Ποι¬ 
ότητας: 

ΠΕ Διοικητικού - Οικονομικού ή ΠΕ Μηχανικών ή ΠΕ 
Πληροφορικής.» 

γ) Η παράγραφος 17 αναριθμείται σε 18 και στη συνέ¬ 
χεια προστίθεται παράγραφος 19 ως εξής:«19. Τμήμα Συ¬ 
ντονισμού Θεμάτων Ατόμων με Αναπηρίες: 

ΠΕ Διοικητικού - Οικονομικού ή ΠΕ Μηχανικών ή, εν ελ¬ 
λείψει, ΤΕ Διοικητικού - Λογιστικού ή ΤΕ Μηχανικών». 

δ) Οι παράγραφοι 18 έως και 23, του ίδιου άρθρου, ανα- 
ριθμούνται σε 20 έως και 25, αντίστοιχα. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 9 Ιουνίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧΑΗΛ-ΓΕΩΡΓΙΟΣΛΙΑΠΗΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜ ΒΟΥΛΙΟΥ 

(3) 

Πράξη 16 της 9.6.2005 

Τροποποίηση της υπ’ αριθμ. 30/8.11.2004 «Παραχώρηση 
στη Νομαρχιακή Αυτοδιοίκηση Δράμας - Καβάλας - 
Ξάνθης (Νομαρχιακό Διαμέρισμα Καβάλας) κατά κυ¬ 
ριότητα και με τίμημα, διαθέσιμης εποικιστικής έκτα¬ 
σης, συνολικού εμβαδού 130.541 τ.μ., του αγροκτή¬ 
ματος Νέας Καρβάλης Καβάλας, για την υλοποίηση 
του έργου "Καθορισμός, οριοθέτηση, πολεοδόμηση 
και οργάνωση ΒΙΟ.ΠΑ. Καβάλας"» (ΦΕΚΑ'216). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 11 του 1734/1987 «Βοσκό¬ 
τοποι και ρύθμιση ζητημάτων σχετικών με κτηνοτροφική 


αποκατάσταση και με άλλες παραχωρήσεις καθώς και 
θεμάτων που αφορούν δασικές εκτάσεις» (ΦΕΚΑ' 189), 
β την υπ’ αριθμ. 30/8.11.2004 Π.Υ.Σ. «Παραχώρηση στη 
Νομαρχιακή Αυτοδιοίκηση Δράμας - Καβάλας - Ξάνθης 
(Νομαρχιακό Διαμέρισμα Καβάλας) κατά κυριότητα και 
με τίμημα, διαθέσιμης εποικιστικής έκτασης, συνολικού 
εμβαδού 130.541 τ.μ., του αγροκτήματος Νέας Καρβά¬ 
λης Καβάλας, για την υλοποίηση του έργου "Καθορισμός, 
οριοθέτηση, πολεοδόμηση και οργάνωση ΒΙΟ.ΠΑ. Καβά¬ 
λας"» (ΦΕΚΑ'216), 

γ. το υπ’ αριθμ. 05-1235/19.11.2004 έγγραφο του Νο¬ 
μάρχη Καβάλας στο οποίο αναφέρει ότι το Νομαρχιακό 
Διαμέρισμα Καβάλας προτίθεται να εισφέρει την έκταση 
που του παραχωρήθηκε με την ανωτέρω Π.Υ.Σ. στην εται¬ 
ρεία ΒΙΟΠΑ Καβαλάς Α.Ε., που θα ιδρυθεί και στην οποία 
θα συμμετέχει με ποσοστό 51%, 
δ. την υπ’ αριθμ. 5317/19.5.2005 εισήγηση του Υφυ¬ 
πουργού Αγροτικής Ανάπτυξης και Τροφίμων Αλ. Κοντού, 
που αφορά στην τροποποίηση της περ. δ' της παρ. 2 της 
υπ’ αριθμ. 30/8.11.2004 Π.Υ.Σ. «Παραχώρηση στη Νο¬ 
μαρχιακή Αυτοδιοίκηση Δράμας - Καβάλας - Ξάνθης (Νο¬ 
μαρχιακό Διαμέρισμα Καβάλας) κατά κυριότητα και με τί¬ 
μημα, διαθέσιμης εποικιστικής έκτασης, συνολικού εμβα¬ 
δού 130.541 τ.μ., του αγροκτήματος Νέας Καρβάλης 
Καβάλας, για την υλοποίηση του έργου "Καθορισμός, 
οριοθέτηση, πολεοδόμηση και οργάνωση ΒΙΟ.ΠΑ. Καβά¬ 
λας"» (ΦΕΚ Α' 216), προκειμένου να εισφέρει την παρα- 
χωρούμενη έκταση σε υπό ίδρυση ανώνυμη εταιρεία, 
στην οποία θα συμμετέχει η Νομαρχιακή Αυτοδιοίκηση 
Δράμας - Καβάλας - Ξάνθης, με ποσοστό 51% και 
ε. τα στοιχεία του σχετικού φακέλου, αποφασίζει: 
Τροποποιεί την περ. δ' της παρ. 3 της υπ’ αριθμ. 30/ 
8.11.2004 Π.Υ.Σ. «Παραχώρηση στη Νομαρχιακή Αυτοδιοί¬ 
κηση Δράμας - Καβάλας - Ξάνθης (Νομαρχιακό Διαμέρι¬ 
σμα Καβάλας) κατά κυριότητα και με τίμημα, διαθέσιμης 
εποικιστικής έκτασης, συνολικού εμβαδού 130.541 τ.μ., 
του αγροκτήματος Νέας Καρβάλης Καβάλας, για την υλο¬ 
ποίηση του έργου "Καθορισμός, οριοθέτηση, πολεοδόμη¬ 
ση και οργάνωση ΒΙΟ.ΠΑ. Καβάλας"» (ΦΕΚΑ'216) ως εξής: 

«δ) διάθεσης ή επιβάρυνσης της παραχωρούμενης 
έκτασης με οποιονδήποτε τρόπο για χρονικό διάστημα εί¬ 
κοσι ετών από τη μεταγραφή της παρούσας πράξης. Κατ’ 
εξαίρεση, επιτρέπεται: αα) η συνεισφορά της έκτασης σε 
εταιρεία που ανήκει κατά ποσοστό 51% τουλάχιστον στη 
Νομαρχιακή Αυτοδιοίκηση Δράμας - Καβάλας - Ξάνθης 
(Νομαρχιακό Διαμέρισμα Καβάλας) και ββ) η παραχώρη¬ 
ση υποθήκης ή προσημείωσης υποθήκης υπέρ τραπεζών, 
θυγατρικών (Ιθαείηρ οοπιρεπίΘε) ή πιστωτικών ιδρυμάτων 
αναγνωρισμένων από την Τράπεζα της Ελλάδος, για την 
εξασφάλιση χρηματοδοτήσεων ή εγγυήσεων που παρέ¬ 
χονται για την πραγματοποίηση του σκοπού αυτής της 
παραχώρησης.». 

Κατά τα λοιπά ισχύει η υπ’ αριθμ. 30/8.11.2004 Π.Υ.Σ. 
(ΦΕΚΑ'216). 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο ΠΡΩΘΥΠΟΥΡΓΟΣ ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΑΡΓΎΡΙΟΣ ΚΑΡΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




